На основу Решења стечајног судије Привредног суда у Београду 50.Ст-3840/2011од 30.03.2012. године, а у складу са чланoвима 131, 132, 133, 135. и 136. Закона о стечају („*Службени гласник Републике Србије“ број 104/2009*), Националним стандардом број 5 – Национални стандард о начину и поступку уновчења имовине стечајног дужника („*Службени гласник Републике Србије“ број 13/2010*) и на основу сагласности Одбора поверилаца од 26.06.2015. године, стечајни управник стечајног дужника

**„ШУМАДИЈА ПРОМЕТ“ АД у стечају,**

**БЕОГРАД, улица Војводе Степе бр. 352**

**ОГЛАШАВА**

**Продају стечајног дужника као правног лица методом јавног надметања**

Најважнију имовину стечајног дужника чине:

* **Објекат у Тополи, у улици Милана Благојевића** (Солунских ратника) **бр. 15, постојећи на к.п. 1174/2, уписани у Лист непокретности број 563, КО Топола, као:** Зграда техничких услуга, **број зграде 1,** укупне површине 710 м², уписан у ЛН у основи 710 м², објекат има одобрење за градњу, својина стечајног дужника;
* **Објекат у Тополи, у улици Милана Благојевића** (Солунских ратника) **бр. 17, постојећи на к.п. 1174/3, уписани у Лист непокретности број 563, КО Топола, као:** Зграда пословних услуга, **број зграде 1,** укупне површине 603 м², уписан у ЛН у основи 603 м², објекат има одобрење за градњу, ½ објекта је својина стечајног дужника;
* **Објекат у Тополи, у улици Милана Благојевића** (Солунских ратника) **бр. 5, постојећи на к.п. 1197/3, уписани у Лист непокретности број 563, КО Топола, као:** Зграда пословних услуга, **број зграде 1,** укупне површине 823 м², уписан у ЛН у основи 456 м², објекат има одобрење за употребу, својина стечајног дужника (У ЛН цео објекат је уписан као својина стечајног дужника. У стварности стечајни дужник је власник ½ објекта, док је ½ објекта у власништву трећег лица, по основу Уговора о купопродаји, што није уписано у Катастру непокретности);
* **Објекат у Тополи, у улици Милана Благојевића** (Солунских ратника) **бр. 5, постојећи на к.п. 1197/3, уписани у Лист непокретности број 563, КО Топола, као:** Зграда пословних услуга, **број зграде 2,** укупне површине 741 м², уписан у ЛН у основи 475 м², објекат има одобрење за употребу, својина стечајног дужника (У ЛН цео објекат је уписан као својина стечајног дужника. У стварности стечајни дужник је власник ½ објекта, док је ½ објекта у власништву трећег лица, по основу Уговора о купопродаји, што није уписано у Катастру непокретности);
* **Покретна имовина** - канцеларијски намештај, опрема, инвентар и резервни делови;
* **Потраживања од купаца;**
* **Дугорочни финансијски пласмани (удели и акције у другим правним лицима).**

**Почетна цена: 21.024.176,50 динара**

**Депозит: 8.409.670,60 динара**

(*Напомена: Списак целокупне имовине стечајног дужника, као и статус исте, детаљно је приказан у Продајној документацији)*

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00** **динара**. Профактура се може преузети сваког радног дана у периоду од 0900 до 1500 часова у Београду, ул. Кнеза Милоша бр. 60. Рок за откуп продајне документације је **23.09.2015. године**;
2. уплате **депозит** на текући рачун стечајног дужника број: **165-7004936099-24** код Hypo Alpe-Adria-Bank а.д. Београд или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита истиче закључно са **23.09.2015. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за приватизацију, Теразије 23, VIспрат, соба број 610, Београд, закључно са **23.09.2015. године** до 1500 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати **рок важења до 30.11.2015.** године. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **2 радна дана** од дана јавног надметања, а пре потписивања купопродајног уговора у законом предвиђеној форми, након чега ће му бити враћена гаранција;
3. потпишу изјаву о губитку права на повраћај депозита. Изјава чини саставни део продајне документације;
4. потпишу уговор о чувању поверљивих података приликом преузимања продајне документације.

Стечајни дужник се купује у виђеном стању, а његова имовина може се разгледати након откупа продајне документације, сваким радним даном од 0900 до 1500 часова, а најкасније 7 дана пре заказане продаје (уз претходну најаву поверенику стечајног управника).

Након уплате депозита, а најкасније **5 радних дана пре одржавања јавног надметања (**закључно са 23.09.2015.године), потенцијални купци, ради благовремене евиденције, морају предати поверенику Агенције за приватизацију: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **30.09.2015. године у** **1200 часова** на следећој адреси: **Агенција за приватизацију, Београд, Теразије бр. 23, III спрат.**

**Регистрација учесника** почиње **два сата** пре почетка јавног надметања, а завршава се **10 минута** пре почетка јавног надметања, односно у периоду од **1000** до **1150** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, након чега ће му бити враћена гаранција.

Закључењу купопродајног уговора у законом прописаној форми приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **30 дана,** од дана сачињавања купопродајног уговора у законом одређеној форми. Ако проглашени купац одбије да потпише купопродајни уговор у законом одређеној форми, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције   
(„Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.

Овлашћено лице: Повереник **Драган Перковић,** контакт телефон: 011/26-88-108; 063/301-721.